kardosdrur/scandi-wiki huggingface dataset:
Common Language Infrastructure

Common Language Infrastructure (CLI) er en åben specifikation udviklet af Microsoft og standardiseret af ISO og ECMA, som beskriver udformningen af den udførbare kode og det runtime-miljø der udgør kernen i Microsoft .NET Framework og opensource implementeringerne Mono og Portable.NET. Specifikationen definerer et miljø der tillader brugen af forskellige højniveau-sprog på forskellige computerplatforme, uden at skulle omskrives til den specifikke system-arkitektur.

Overblik
CLI-specifikationen beskriver blandt andet følgende fire aspekter:

 Common Type System (CTS)  Et fælles sæt af datatyper og operatorer der deles af alle CTS-kompatible programmeringssprog.
 Metadata  Informationer om programmets opbygning er sproguafhængige, så de kan anvendes mellem forskellige sprog og værktøjer, hvilket gør det lettere at bruge kode skrevet i et andet sprog, end det du anvender.
 Common Language Specification (CLS)  Et sæt af basale retningslinjer som alle programmeringssprog, der er rettet mod CLI skal overholde for at kunne samarbejde med andre CLS-kompatible sprog. CLS-reglerne definerer et udsnit af Common Type System.
 Virtual Execution System (VES)  VES indlæser og udfører CLI-kompatible programmer.  Ved brug af metadata kombineres separate stykker af programmet på kørselstidspunktet.

Alle kompatible sprog kompileres til Common Intermediate Language (CIL), der er et mellemkodesprog der abstaharer fra platformens hardware. Når koden afvikles, vil den platformsspecifikke VES kompilere  CIL-koden til maskinkode i henhold til det specifikke hardware og operativsystem.

Standardisering og licensering
I august 2000, arbejdede Microsoft, Hewlett-Packard, Intel og andre på at standardisere CLI. I december 2001, blev det ratificeret af ECMA og efterfølgende ISO-standardiseret i april 2003.

Microsoft og deres partnere har patentet på CLI. ECMA og ISO kræver at alle patenter med afgørende betydning for implementeringen skal gøre tilgængelige under RAND (Licensering), men fortolkningen heraf har ført til en del kontroverser, især i forbindelse med Mono.

I juli 2009 tilføjede Microsoft C# og CLI under deres såkaldte Community Promise, så enhver trygt kan implementere disse standarder uden at skulle frygte et sagsanlæg for patentbrud.

Microsoft
Kommandolinjegrænseflade

En kommandolinjegrænseflade () (CLI) er en mekanisme til at interagere med en computers operativsystem eller programmer ved indtastning af kommandoer til udføre specifikke opgaver.

Denne ren-tekst-grænseflade står i kontrast til brugen af en musemarkør sammen med en grafisk brugergrænseflade (GUI) til at klikke på valgmuligheder og menuer, eller den tekstbaserede brugergrænseflade (TUI) til at vælge mellem valgmuligheder. Denne metode til at give computeren instruktioner om at udføre en arbejdsopgave kaldes at indtaste en kommando. Systemet afventer at brugeren afgiver tekst-kommandoen med et tryk på "Enter"-tasten.

En kommandofortolker modtager, parser og udfører den ønskede brugerkommando.

kommandofortolker
En kommandofortolker (engelsk: command-line Interpreter, CLI) en samlebetegnelse for en bestemt type af programmer, som er designet til læsning af tekstlinjer indtastet af brugeren og dermed implementere en kommandolinjegrænseflade. De indtastede instruktioner oversættes til programkald eller systemkommandoer.

I Microsoft Windows har der siden 2006 været kommandofortolkeren PowerShell. Den ældre kommandofortolker cmd.exe, der kom med den første Windows NT findes stadig i Windows. Før Windows NT var der operativsystemerne MS-DOS og Windows 9x fra Microsoft og de havde kommandofortolkeren COMMAND.COM.

I Unix og Unix-lignende – f.eks. Linux – findes mange forskellige shells eller skaller, hvor de mest almindelige er C-shell og Bourne-Again-Shell (bash).

Se også
 Grafisk brugerflade

Referencer

Eksterne henvisninger 
 Christopher Browne: Unix Shells – csh, ksh, bash, zsh
 Freshmeats shell-kategori 
 Friheden til at lære Unix: Linux i teksttilstand 
 The Linux Way: Brugergrænseflade

 
Brugergrænseflader
Simon Makienok

Simon Makienok Christoffersen (født 21. november 1990) er en dansk professionel fodboldspiller, der spiller for den danske klub Hvidovre IF.

Karriere 
Han skiftede til Brøndby i januar 2012 på en transfer fra HB Køge.

Han har tidligere spillet i Næstved Boldklub, hvorfra han skiftede som ungdomsspiller til Herfølge Boldklub. Dog startede hans karriere i barndomsklubben Suså IF, hvorefter han som lilleput spiller rykkede til Næstved Boldklub.

Privat 
Han blev kæreste med Ibi Makienok i 2013. Parret blev gift den 6. september 2014 i Holmens Kirke i København, men de blev i 2019  skilt igen.

Referencer

Eksterne henvisninger 
 Simon Makienok Christoffersen på danskfodbold.com
 

Fodboldspillere fra Danmark
Fodboldspillere fra HB Køge
Fodboldspillere fra Herfølge Boldklub
Fodboldspillere fra Næstved BK
Fodboldspillere fra Brøndby IF
Fodboldlandsholdsspillere fra Danmark
Personer fra Næstved
Fodboldspillere fra U.S. Palermo
Anna Catharina von Passow

Anna Catharina von Passow (født von der Lühe, 1731 i København,, død 3. september 1757 sammesteds) var dansk adelsdame, skuespillerinde og dramatiker.

Hendes forældre var premierløjtnant Friedrich Siegfried Johann Hans von der Lühe (1705 – 4. september 1750) og Mechtilde Siegfriede Jullern (død ca. 1763). Forældrene sad i trange kår, da datteren Anna Catharina i 1747 under navnet Jomfru Materna indtrådte i de danske aktørers trup. Hun besad en medfødt anstand, der kom hende til gode såvel i komediens elegante elskerinderoller som i tragediens højtstemte heltinderoller; hun synes derimod ikke at have kunnet krænge vrangsiden over i parodien, i det mindste fremkaldte hendes deklamation som Philocyne i Melampe tårer og ikke latter. 19. marts 1753 optrådte hun sidste gang som Phenice i Cato og ægtede 26. december 1753 løjtnant Christian Albrecht von Passow (døbt 24. maj 1732 i Grue, Norge – 1777, død som etatsråd), søn af oberst Carl Albert von Passow og Dorothea Marie Coucheron. De fik sønnen Christian Carl (1754).

Ved opførelsen af det første danske syngespil, Niels Krog Bredals Gram og Signe, i Bryggergården 21. februar 1757 medvirkede fru Passow, hvis mand da var i Trankebar, og senere på året udgav hun ikke færre end 3 dramatiske arbejder, af hvilke Den uventede Forlibelse eller Cupido Filosof som det første danske stykke benyttede nordiske gudenavne. Femakts-lystspillet Mariane eller det frie Valg, i hvilket fru Passow uden held havde forsøgt at tegne en ubeslutsom kvindekarakter, blev den første danske komedie uden for det holbergske repertoire, teatret bragte til opførelse (26. oktober 1757). 7-8 uger i forvejen var forfatterinden død, 3. september. Af hendes litterære efterladenskaber, blandt hvilke fandtes en næsten fuldendt oversættelse af Don Quixote, udgaves en oversættelse af Antoine-François Prévosts Clevelands Historie I (1759). Hendes egne 3 stykker oversattes både til tysk (Frankfurt am Main og Leipzig 1759) og fransk (i 4. del af de Edme-Louis Billardon de Sauvignys Parnasse des dames, Paris 1777).

Der findes et kobberstik af hende af Jonas Haas i Teatermuseet i Hofteatret. Kobberstik fra ca. 1757 af Georg Vilhelm Baurenfeind efter profilbillede i voks af Johan Ephraim Bauert (sammesteds).

Kilder 
 Arthur Aumont, "Anna Catharina von Passow", i: C.F. Bricka (red.), Dansk Biografisk Lexikon, København: Gyldendal 1887-1905.
 Prévost, Clevelands Historie I (1759), fortalen.
 Thomas Overskou, Den danske Skueplads II.
 Holbergs Komedier, Jubeludgave, III.
 Morgenbladet, april-maj 1819.

Eksterne henvisninger 
 Anna Catharina von Passow på Dansk Forfatterleksikon
 Anna Catharina von Passow på Dansk Kvindebiografisk Leksikon

Slægten von der Lühe
Teaterskuespillere fra Danmark
Personer fra København
Danskere i 1700-tallet
Personer i Dansk Biografisk Leksikon
Personer i Dansk Kvindebiografisk Leksikon
Oversættere fra Danmark
Dramatikere fra Danmark
Dansksprogede forfattere fra Danmark
Kvindelige forfattere i det 18. århundrede
Dubberman Denmark

Dubberman Denmark er et dansk synkroniserings selskab, med hovedsæde i København. Dubberman har desuden afdelinger i Norge, Sverige og Finland.

Kunder 
 Cartoon Network (Danmark)
 Danmarks Radio
 TV2

Eksterne henvisninger 
 Officiel hjemmeside 

Medievirksomheder i Danmark
Etableret i 2003
Virksomheder i København
Adam Levine

Adam Noah Levine (født 18. marts 1979 i Los Angeles, Californien) er en amerikansk musiker og forsanger i bandet Maroon 5. Han har blandt andet også spillet med i anden sæson af tv-serien American Horror Story.

Hans forældre Fred og Patsy er begge jødiske, og Levine har udtalt sig om at han ser sig selv som jøde, selvom han ikke er specielt traditionel. I stedet dyrker Levine yoga. Levine har en ældre bror, Michael, og tre halvsøskende, Julia, Sam og Liza.

Udover at Levine er vokalist i pop/rock-gruppen Maroon 5, har han også arbejdet med diverse kunstnere, blandt andet Gym Class Heroes, der havde Levine med som gæstevokal i deres hit Stereo Hearts. Levine er også dommer på talentshowet The Voice, som han har vundet en gang. Levine er åbent demokrat, og tweetede under presidentvalget i USA 2012 "Dear America, vote for Obama or I will lose my shit". Han går også meget ind for homoseksuelles rettigheder i USA.

Eksterne henvisninger 

 
 

Personer fra Los Angeles 
Musikere fra USA
B28 (atombombe)

B28 er et amerikansk termonukleart våben (en "brintbombe"), der blev fremstillet i årene 1958 til 1966 oprindeligt under navnet Mark 28. I 1968 ændrede våbnet navn til B28.

B28 blev båret af amerikanske bombefly og taktiske jagerbombefly. I perioden fra 1962 til 1972 blev B28 anvendt i af canadiske CF-104 Starfighers (en variant af Lockheed F-104) udstationeret i Vesteuropa som en del af NATOs europæiske atomslagstyrke, ligesom britiske Vickers Valiant og Canberra-fly blev forsynet med B28-bomber. Visse amerikanske hangarskibe medførte fly, der kunne medføre våbnet (A-3 Skywarrior, A-4 Skyhawk og A-5 Vigilante).

B28 blev fremstillet i flere forskellige varianter. Våbnet havde en diameter på omkring 58 cm og en længde mellem 2,44 og 4,32 meter afhængig af variant. De kraftigste varianter havde en sprængkraft på 1,45 megaton, hvilket er næsten 100 gange kraftigere end atombomben over Hiroshima, der havde en sprængstyrke på ca. 15 kiloton. 

De sidste eksemplarer af våbnet blev taget ud af brug i 1991.

Noter 

Våben fra USA
Kernevåben
Europaskolen

Europaskolen er en gruppe skoler, oprettet i 1953 og fremover, med det formål at undervise børn af ansat personale og politikere i Den Europæiske Union.

Niveauerne i skolerne er forskole, grundskole og gymnasium, og undervisningen i de respektive skoler foretages på de officielle sprog i EU.

Antallet af skoler omfattede i 2007/ 2008 14 skoler fordelt på ti destinationer hvor større EU-organer er lokaliseret.

Skole nummer 15 blev etableret i efteråret 2008.

Det totale elevtal er cirka 20.000.

Morten Helveg Petersen har gået på Europaskolen.

Beliggenheder

Der er tretten europaskoler. Skolerne er beliggende i seks EU-lande. Skolerne ligger tæt ved større EU-institutioner, og i Münchens tilfælde, tæt ved European Patent Organisation. Der er fem europaskoler i Belgien (fire i Brussel og en i Mol). Europaskolen i Culham lukkede den 31. august 2017.

Ekstern henvisning 
 Europaskolens hjemmeside (engelsk)

Henvisninger 

Skolen
Uddannelsesinstitutioner
Nrf-5

nrf-5 (Nose Resistant to Fluoextine) er et gen, som koder for et protein, bestående af (551 aminosyrer), med ukendt funktion, i nematoden C. elegans. Det antages at NRF-5 er et lipid-bindende protein, da bestemte domæner i NRF-5 proteinet deler egenskaber/sekvens med en lang række af proteiner, med lipid-bindende karakter.
 
C.elegans mutanten JT513, også kaldet nrf-5(sa513), som udtrykker en stærkt trunkeret version af NRF-5 genet, har vist sig at leve længere end vildtypen.

Gener
Valērijs Žolnerovičs

Valērijs Žolnerovičs (19. april 1985 i Ventspils i Lettiske SSR) er en lettisk langdistanceløber, som har deltaget ved de Olympiske Lege. Han er indehaver af den lettiske rekord i halvmaraton, og trænes af Dainis Lodiņš.

Žolnerovičs deltog i Sommer-OL i 2008 i Beijing ved 3.000 meter hækkeløb, hvor han opnåede en 32. plads med en tid på 8:37.65. I 2010 vandt han halvmaraton ved Riga Maraton, med en tid på 1:05:40, der samtidig slog den tidligere løbsrekord af Pavel Loskutov fra 2008 med 12 sekunder. I 2011 slog Žolnerovičs den tidligere lettiske rekord i halvmaraton med tiden 1:04:43.

Resultater

Kildehenvisninger 

Personer fra Ventspils
Langdistanceløbere fra Letland
Metal Up Your Ass (Executioner demo)

{{Infoboks album
  |Titel        = Metal Up Your Ass
  |Cover        =
  |Coverstørrelse =
  |Kunstner     = Obituary (Executioner)
  |Type         = 
  |Udgivet      = 1985
  |Spor         = 
  |Genre        = Thrash metal
  |Længde       = 
  |Sprog        = 
  |Indspillet   = 
  |Producer     = 
  |Lydtekniker  =
  |Udgiver      = 
  |Musikere     = * John Tardy
 Vokal
 Trevor Peres
 Guitar
 Jerry Tidwell
 Guitar
 Jerome Grable
 Bas
 Donald Tardy
 Trommer
  |Anmeldelser  = 
  |Hitlister    =
  |Priser       =
  |Før          = '()
  |Nu           = Metal Up Your Ass(1985)
  |Efter        = Raging Death(1987)
  |Langtype     =
  |Kompileret af= 
  |Diverse      =
}}Metal Up Your Ass er den første demo af det amerikanske dødsmetal-band Obituary udgivet tilbage i 1985, da de gik under navnet Executioner'. I mdosætningen til deres senere dødsmetalstil er denne musikalske stil primært præget af thrash metal. Metal Up Your Ass'' blev udgivet i et oplag på cirka 100 vinyl og 500 kassettebånd.

Spor 
 "Metal Up Your Ass" – 03:53 	 
 "Syco-pathic Mind" – 04:11

Fodnoter 

Obituary-album
Udine

Udine er en by i det nordøstlige Italien. Byen er provinshovedstad i Udineprovinsen i Friuli-Venezia Giulia. Udine kommune har  indbyggere og der bor omkring 175.000 med opland.

Udinese er byens fodboldhold og har hjemme på Stadio Friuli.

Referencer

Eksterne henvisninger 

 I cotonifici di Udine (italiensk)
Johann Martin Bernigeroth

Johann Martin Bernigeroth (1713 i Leipzig – 1767 sammesteds) var en tysk kobberstikker aktiv i Leipzig. Han var søn af Martin Bernigeroth og bror til Johann Benedict Bernigeroth, der begge var kobberstikkere.

Bernigeroth har bl.a. stukket Ludvig Holbergs portræt i 1744 og 1757 og Peder Reedtz' i 1746.

Kilder 
 

Tyskere i 1700-tallet
Kobberstikkere fra Tyskland
Personer fra Leipzig
Morbid Tales

{{Infoboks album
  |Titel        = Morbid Tales
  |Cover        =
  |Coverstørrelse =
  |Kunstner     = Celtic Frost
  |Type         = Studiealbum
  |Udgivet      = 24. juni 1984
  |Spor         = 
  |Genre        = Thrash metalBlack metalDødsmetal
  |Længde       = 24:51 (Europe)32:09 (USA)
  |Sprog        = 
  |Indspillet   = 1984
  |Producer     = 
  |Lydtekniker  =
  |Udgiver      = Noise Records (Europe)Metal Blade Records (USA)
  |Musikere     =
  |Anmeldelser  = * All Music Guide  link
  |Hitlister    =
  |Priser       =
  |Før          = '()
  |Nu           = Morbid Tales(1984)
  |Efter        = Emperor's Return(1985)
  |Langtype     =
  |Kompileret af= 
  |Diverse      =
}}Morbid Tales' er det schweiziske ekstremmetal-band Celtic Frosts debutalbum, som blev udgivet i juni 1984 gennem Noise Records. På den første amerikanske udgivelse gennem Metal Blade Records blev der tilføjet de to spor "Dethroned Emperor" og "Morbid Tales". Morbid Tales'' har haft stor indflydelse på både døds- og black metal, hvor flere fremstående grupper indenfor disse genrer har adopteret mange af Celtic Frosts elementer.

Spor 
 "Into the Crypts of Rays" – 04:20
 "Visions of Mortality" – 04:48
 "Procreation (of the Wicked)" – 04:05
 "Return to the Eve" – 04:08
 "Danse Macabre" – 03:52
 "Nocturnal Fear" – 03:38

Referencer

Litteratur 
 Black Metal Foundations Top 20: The First Wave (2005). Terrorizer, 128, 42-43.

Fodnoter 

Album fra 1984
Celtic Frost-album
Eduard Mohr

Eduard Mohr (født 19. februar 1828, død 26. december 1876) var en tysk Afrikarejsende.

Mohr foretog som ung mand handelsrejser til Amerika, Hawai og Indien. Efter en jagtrejse til Sydafrika i 1863 drog han 5 år derpå atter til Sydafrika, besøgte Sambesi-Egnene og det store Victoria-vandfald. I 1870 vendte Mohr tilbage til Europa med smukke rejseresultater og blev i begyndelsen af 1876 af "Det Tyske Afrikanske Selskab" stillet i spidsen for en ekspedition, som fra Portugisiske Vestafrika skulle trænge frem i det indre, men allerede tidlig på rejsen døde han i Malange. Foruden afhandlinger i geografiske tidsskrifter har Mohr offentliggjort Reise- und Jagdbilder aus der Südsee, Kalifornien und Südostafrika (1868) og Nach den Victoriafällen des Sambesi (1875).

Kilder 
 

Opdagelsesrejsende fra Tyskland
Tyskere i 1800-tallet
Georg Vilhelm Baurenfeind

Georg Vilhelm Baurenfeind (døbt 16. november 1728 i Nürnberg – 29. august 1763 om bord på et skib mellem Mocha og Bombay) var en tysk kobberstikker virksom i Danmark.

Hans forældre var kejserlig notar i Nürnberg Michael Baurenfeind og Katharina Barbara Haffner. Han blev elev på Kunstakademiet i København hos kobberstikker Johan Martin Preisler, som også kom fra Nürnberg, og som havde tilkaldt Baurenfeind for at hjælpe med at stikke tavlerne til Terkel Klevenfeldts værker. Han omtales fra 1753 og vandt den store sølvmedalje 1754 og den store guldmedalje 1759. I 1760 fik Baurenfeind den opgave som tegner at ledsage Carsten Niebuhrs ekspedition til Arabien. Baurenfeind modtog Akademiets stipendium for 1761-63 og fik 19. marts 1761 udstedt rejsepas over Marseille, Konstantinopel til Egypten, Det Røde Hav og tilbage, men døde på rejsen i 1763. Han var formentlig ugift. Han nåede inden sin død at udføre en hel del fortræffelige tegninger, hvoraf især hans akvareller af blomster bør fremhæves. 

Hans kobberstukne værker fremstår i en grov sydtysk stregteknik, men i de to glimrende sortkunstblade med portrætterne af Moltke og Rosenkrantz fornemmes en sikkerhed i udtrykket, der står i stærk kontrast til hans kobberstik. Han er repræsenteret i Kobberstiksamlingen.

Værker 
 Tegninger fra ekspeditionen til Arabien (senere stukket i kobber af J.F. Clemens, Carl de Fehr, brødrene Georg og Meno Haas m.fl.) til Carsten Niebuhr: Beschreibung von Arabien, 1772; og Reisenbeschreibung nach Arabien und andern umliegenden Ländern, 1774- 78, 1. bd.; forlæg for Carsten Niebuhr: Icones rerum naturalium, 1776 (stukket af Meno Haas, håndkoloreret eksemplar i Det Kongelige Bibliotek og Botanisk Centralbibliotek)
Portrætter:
 Stik til Terkel Klevenfeldt: Nobilitas Daniae ex monumentis, København 1777.
 Adam Gottlob Moltke (sortkunst, 1755, efter maleri af Carl Gustaf Pilo)
 Iver Rosenkrantz (sortkunst, 1757, efter maleri af Johann Salomon Wahl)
 Skuespillerinden Anna Catharina von Passow, født von der Lühe (ca. 1757, efter profilbillede i voks af Johan Ephraim Bauert)
 Moses ved den brændende tornebusk (1759, store guldmedalje)
 Portrætstik (1760-62) til Mauritz Frydensberg: Det danske Oldenburgske Konge-Hus i Vers og Kobber, 1763.

Kilder 
 

Kobberstikkere fra Danmark
Danskere i 1700-tallet
Personer fra Nürnberg
Karl Friedrich Mohr

Karl Friedrich Mohr (født 6. november 1806, død 28. september 1879) var en tysk kemiker og farmaceut.

Efter at have været Discipel i faderens apotek i Koblenz studerede han i Heidelberg og Berlin og tog 1831 farmaceutisk statseksamen. Året efter blev han Dr. phil. og holdt derpå i nogle år naturvidenskabelige forelæsninger, særlig over fysik og mekanik, i sin fødeby.

I 1841 overtog han faderens apotek og ofrede sig nu i en årrække for farmacien; i den tid berigede han den farmaceutiske teknik med mange nye metoder og apparater, blandt hvilke sidste skal nævnes den Mohrske flydevægt. I 1859 blev han privatdocent i Bonn og kort tid efter professor i farmaci sammesteds.

Mohr vandt som naturforsker megen anseelse. Mest bekendt blev han ved sin Lehrbuch der chemisch-analytischen Titrirmethode (1855, 6. oplag ved Classen 1886). Af hans andre skrifter skal nævnes: Lehrbuch der pharmaceutischen Technik (3. oplag 1866), Kommentar zur Pharmacopoea germanica (1874), Geschichte der Erde (2. oplag, 1875), Mechanische Teorie der chemischen Affinität (1868), Chemische Toxikologie (1874) samt en mængde mindre afhandlinger i forskellige tidsskrifter.

Eksterne henvisninger 

Kemikere fra Tyskland
Farmakologer fra Tyskland
Ansatte ved Bonns Universitet
Tyskere i 1800-tallet
Lale Andersen

Lale Andersen (født Liese-Lotte Helene Berta Bunnenberg; 23. marts 1905 i Bremerhaven i det Tyske Kejserrige – 29 august 1972 i Wien i Østrig) var en tysk skuespiller og sanger, Bunnenberg gik på skuespillerskole ved Deutsches Theater i Berlin, og arbejdede siden i Zürich 1933-37 og ved Kabarett der Komiker i Berlin som sanger 1938-42. Her mødte hun Norbert Schultze der havde skrevet musik til sangen Lili Marleen der havde tekst af Hans Liep. Hun indspillede sangen i Berliner Sportpalast i 1939. Efter at sangen i 1941 blev spillet i den tyske soldaterradio i det besatte Jugoslavien, Soldatensender Belgrad, der kunne modtages overalt i Europa, blev den et stort hit, eller med den tids sprogbrug en schlager, på begge sider af fronten. Sangen faldt imidlertid ikke i det officielle nazistyres smag, og propagandaminister Joseph Goebbels forbød i en periode, at den blev spillet i radioen ligesom Bunnenberg, der i sin tid i Zürich havde mødt og omgåedes flere jødiske skuespillere, fik forbud mod at optræde i en periode. 

Efter krigen var der stille omkring Bunnenberg, men hun fik et comeback i 1952, og hun deltog i Eurovision Song Contest 1961 med sangen "Einmal sehen wir uns wieder". Bunnenberg fortsatte sin karriere indtil hun i 1967 trak sig tilbage. Hun døde i Wien i 1972, men ligger begravet på den tyske vadehavsø Langeoog, hvor hun boede i en årrække.

Hun udgav en selvbiografi i 1972, Der Himmel hat viele Farben.

Eksterne henvisninger 
 

 

Sangere fra Tyskland
Skuespillere fra Tyskland
Selvbiografer fra Tyskland
Personer fra Bremerhaven
Deltagere ved Eurovision Song Contest 1961
Tysklands Eurovision Song Contest-deltagere
Horace Aumont

Horace Henri Philippe Aumont (16. december 1839 i Hamborg – 7. februar 1864 i Slesvig by) var en dansk blomstermaler.

Han var søn af maleren Louis Aumont og hustru. Aumont kom til København 1842 sammen med sin far, blev uddannet som porcelænsmaler og fik ved G.F. Hetschs hjælp ansættelse på Den kongelige Porcelainsfabrik. 1861-63 udstillede han 5 blomsterstykker på Charlottenborg Forårsudstilling. Aumont blev som dansk værnepligtig soldat dødeligt såret i slaget ved Sankelmark i 2. Slesvigske Krig og døde i Slesvig. Han var ugift. Han var repræsenteret med værker på Raadhusudstillingen 1901.

Museumsberg Flensburg har et af hans blomsterstykker i samlingen (ca. 1860, inv. nr. 24842).

Referencer

Galleri

Kilder 
 

Malere fra Danmark
Faldne danske militærfolk
Personer i den 2. Slesvigske Krig fra Danmark
Personer fra Hamborg
Danskere i 1800-tallet
Blomstermalere
Porcelænsmalere
Christian Krieger

Christian Krieger (født 14. oktober 1809 i København, død 5. april 1849 på Egernførde Fjord) var en dansk søofficer der omkom ved Slaget i Egernførde Fjord den 5. april 1849. Han har lagt navn til Kriegers Flak i Østersøen.

Levned 
Christian Krieger var søn af Dorothea Sara Marie Meincke og admiral Johan Cornelius Krieger.

Han blev søkadet i 1821, siden sekondløjtnant i 1826, premierløjtnant i 1831 og kaptajnløjtnant i 1842.

I 1848 blev han slået til ridder af Dannebrog og 1849 næstkommanderende på skibet Christian den Ottende. Skibet var involveret i slaget ved Eckernførde og efter at skibet var blev skadet og havde strøget flaget forlod kaptajnen skibet og efterlod Krieger med kommandoen. Krieger var ansvarlig for evakueringen af skibet, men før den var fuldført sprang skibet i luften og Krieger omkom.

Christian Krieger blev begravet i Egernførde den 26. april, men siden flyttet til Holmens Kirkegård i København.

Kilder
Om Christian Krieger op blogspot.com
Katastrofen ved Eckernførde på milhist.dk

Eksterne henvisninger 
 

Riddere af Dannebrog
Søofficerer fra Danmark
Christian
Faldne danske militærfolk
Personer i Treårskrigen fra Danmark
Danskere i 1800-tallet
Personer fra København